cyanic-selkie/wikianc huggingface dataset:
Lytse Krie
Ier libben
Lytse Krie waard om 1810 hinne berne yn 'e Dakota-delsetting Kaposia, yn 'e neite fan wat no South St. Paul is, yn it suden fan 'e Amerikaanske steat Minnesota. Hy hiet eins fan Syn-Read-Folk of Syn-Read-Naasje (Thaóyate Dúta; Ingelsk: His-Red-Nation), mar waard nei syn pake Lytse Krie neamd (Čhetáŋ Wakhúwa Máni, útspr.: ['ʧʰetã: wa'kʰu:wa 'ma:ni], wat eins "Hauk-Dy't-Rinnende-Jaget" betsjut, mar ferkeard oerset waard). Syn heit kaam yn 1846 te ferstjerren by in ûngemak mei in fjoerwapen. Neitiid waard om it liederskip fan harren troep fochten troch Lytse Krie en syn broer, wêrby't Lytse Krie troch beide polzen sketten waard, wat bliuwende misfoarming en groeden opsmiet dy't er de rest fan syn libben ferstoppe troch klean mei lange mouwen te dragen. Yn 1849 waard Lytse Krie lykwols dochs noch it opperhaad fan 'e troep.
Belutsenens by de Dakota-Oarloch fan 1862
Lytse Krie wie ien fan 'e wichtichste lieders yn 'e Dakota-Oarloch fan 1862, sa't de rebûlje kaam te hjitten. It begûn op 17 augustus 1862, doe't de Eastlike Dakota systematysk de boerespultsjes fan Dútske kolonisten yn súdlik Minnesota platbaarnden. Yn in pear dagen tiid waarden der by oanfallen yn 'e omkriten fan it Neder-Sû Agintskip, New Ulm en Hutchinson 300 oant 400 blanken deade. De Minnesotaanske steatsmilysje waard mobilisearre en der folge in seis wiken duorjende oarloch, wêrby't de Dakota yn 't earstoan wat lytse súkseskes hiene troch lytse detasjeminten troepen yn in mûklaach te lokjen, en yn Slach by Birch Coulee, wêrby't in begraffenisstaasje oerfallen waard. Twa ûnderskate oanfallen op Fort Ridgeley einigen lykwols yn nederlagen doe't de lytse kloft soldaten en boargers yn it fort de kanonnen ynsette tsjin 'e dochs al ûnderbewapene krigers. Dêrby rekke Lytse Krie ferwûne, sadat er net oanwêzich wie by de Slach by New Ulm of de Slach by Fort Abercrombie, dy't ek beide ferlern waarden. Uteinlik waarden de Dakota ferpletterjend ferslein yn 'e Slach by Wood Lake, op 23 septimber. Hoewol't dat net de ein fan 'e fijannichheden wie, seach Lytse Krie doe it swurk driuwen, en naam er de wyk nei Kanada.
Miami Beach (Floarida)
Skiednis
Om dyselde tiid hinne wie de famylje Collins, mei finansiering troch de bruorren Lummus, úteinset mei de oanlis fan 'e houten brêge fan 4 km lang dwers troch de Biscaynebaai, dy't de eilannen mei it fêstelân ferbûn. De bou fan dy Collinsbrêge koste mear as $150.000, en it wie doedestiden de langste houten brêge fan 'e wrâld. Hy gie op 12 juny 1913 iepen. Yn 1915 waard it earste hotel yn Miami Beach boud, Brown's Hotel, dat noch altyd stiet (op 112 Ocean Drive). Tsjin dy tiid wennen Collins en syn famylje, Pancoast, Fisher en de bruorren Lummus allegear yn nijboude filla's op 'e eilannen, dêr't datselde jiers noch twa oare hotels, twa grutte badhuzen, in iepenbier akwarium en in golfbaan fan achttjin holes oanlein waarden. Op 26 maart 1915 waard Miami Beach bestjoerlik ûnôfhinklik fan Miami as in town, en yn 1917 krige it plak stedsrjochten.
Stacking Smoke (album)
Stacking Smoke is it sechsde studio-album fan Autumn. It album waard waard op 24 jannewaris 2019 útbrocht. It album befette de single Blackout. It wie it earste Autumn album dêr't gitarist Ronald Landa en bassist Maurice van der Es op te hearren binne.
Onsala
thumb|300px|Onsala Onsala is in plak yn de gemeente Kungsbacka yn it lânskip Halland yn Sweden.
Mystearjespul
It spul ûntstie yn de tsjerke út in foarm fan oanskôchlik ûnderwiis. Geastliken ferbylden dêrby in barren út de Bibel fia dialooch en barsang. Linkendewei ûntjoech dat him ta in mear útwreide foarstelling. De oantsjutting ‘mystearjespul’ ûntstie earst healwei de 15e iuw en is mooglik ûntstien út in betizing tusken de Latynske begripen 'ministerium' en 'mysterium'.
Neigeraden dy liturgyske spullen oan populariteit wûnen, waarden folkske eleminten tafoege en waard de folkstaal ek brûkt. Doe’t ek net-geastliken mei begûnen te dwaan, waarden de stikken hieltyd sekulierder. Yn de rin fan de 13e en 14e iuw wiene de útfierings hieltyd faker bûten de tsjerke, benammen yn de foarm fan weinspullen.
Karvon
Tapassings
Foar dizze tapassing is karvon talitten troch de Jeropeeske Uny as groeiregulator foar planten foar it skoft fan 1 augustus 2008 oant 31 july 2018.
Res gestae saxonicae
Tredde boek
It tredde boek neamt it ferhaal fan Liudolf, hartoch fan Swaben.
Slot Celle
It Slot Celle (Dútsk: Schloss Celle) is in paleis yn de Dútske stêd Celle yn Nedersaksen. It slot wie ien fan de residinsjes fan de Welven en besit in tige ryk fersierde slotkapel en in barok tëater.
De Feniks (Ljouwert)
Skiednis
De Protestanske Gemeente Ljouwert liet yn novimber 2016 witte dat de Fenikstsjerke ferkocht wie en dat de eardere tsjerke nei alle gedachten ôfbrutsen wurde soe. Yn 2018 waard de tsjerke sloopt om plak te meitsjen foar in appartemintekompleks. Allinne de liedklok bleau bewarre.
P. Noordhoff
P. Noordhoff wie in útjouwerij yn Grins. It bedriuw waard 1858 stichte troch Popko Noordhoff (1833-1903) en letter fuortset troch syn soan Jaap. De útjouwrij siet yn de Oude Boteringestraat, fuort njonken grutte konkurrint J.B. Wolters. Yn 1968 fusearre beide Grinzer útjouwers ta Wolters-Noordhoff. 2008 waard de namme fan it fúzjebedriuw wizige yn Noordhoff Uitgevers; dat wie fanwege de ferkeap fan de edukative útjouwerij troch memmeconcern Wolters Kluwer.
Nastätten
Nastätten is in plak yn de Dútske dielsteat Rynlân-Palts. It makket diel út fan de Rhein-Lahn-Kreis. Nastätten leit yn de Taunus, likernôch 25 km. súdeastlik fan Koblenz en 35 km. noardwestlik Wiesbaden.
Andries Schoemaker
Libben en wurk
Al it sammele materiaal waard bondele yn in de mânske Atlas Schoemaker. Dy hat mar leafst 2600 topografyske tekeningen, beskriuwingen en printen fan Nederlânske stêden, doarpen en buorskippen yn de iere achttjinde iuw.
Kunnilingus
Legaliteit en oansjen
Yn 'e measte lannen en territoaria binne der gjin wetten dy't spesifyk in ferbod op kunnilingus of op orale seks yn it algemien oplizze. Oer it algemien wurdt kunnilingus troch heteroseksuelen net beskôge as in foarm fan seks dy't de fammesteat fan ien fan 'e dielnimmers beynfloedet, wylst lesbiënnes oer it algemien kunnilingus wol deeglik sjogge as in foarm fan ûntfamming. Yn guon kultueren is kunninlingus in taboe, faak om't it beskôge wurdt as eat ûnreins. Yn 'e Westerske wrâld giet men der yn 'e (heteroseksuele) mainstreamkultuer oer it algemien fan út dat alle praktisearjende lesbiënnes en biseksuele froulju kunnilingus bedriuwe, mar eins is dat net sa. In diel fan dyselden docht dêr net oan, bygelyks om't se it ûnhygiënysk fine of gewoan om't se it net oangenaam fine.
Koraal
Koraal is in oerkoepeljende beneaming foar wringeleaze seedieren út 'e klasse fan 'e blomdieren (Anthozoa) út 'e stamme fan 'e netteldieren (Cnidaria). Sokke organismen libje yn kompakte koloanjes fan in grut tal identike yndividuele polipen. Guon fan 'e bekendste soarten koraal binne de wichtige koraalrifbouwers, dy't de tropyske oseänen bewenje en kalsiumkarbonaat útskiede om in hurd útwindich skelet te foarmjen, dêr't meitiid it rif út groeit.
Fretten en fersprieding
Der binne ek koraalsoarten dy't foar har fretten net ôfhinklik binne fan soöksantellen, en dêrom yn folle djipper wetter libje kinne. Koralen út it kâldwetterskaai fan 'e lofelia's (Lophelia), bygelyks, kinne oerlibje oant op in djipte fan 3.300 meter. Sokke koralen hawwe ek gjin ferlet fan tropyske of subtropyske seeën; guon binne safier noardlik oantroffen as de foar de noardkust fan Skotlân, foar de westkust fan 'e Amerikaanske steat Washington, en by de Aleoeten yn Alaska.
Perûviaanske fyskatsja
Uterlike skaaimerken
De Perûviaanske fyskatsja hat trochinoar in kop-romplingte fan 30-45 sm, mei in plomsturt dy't hast like lang as de rest fan it lichem is, en dy't oprôle wurde kin. It gewicht fan folwoeksen eksimplaren berint 0,9-1,6 kg. De earen binne lang en ticht behierre, en de pels op 'e romp en kop is sêft, mar op 'e sturt is it boarsteliger. Perûviaanske fyskatsja's rinne yn rêchkleur útinoar fan dûnkergriis oant brún, wêrby't dy kleuren bûn binne oan 'e hichte dêr't de bisten op libje: wat heger yn 'e bergen oft men komt, wat bruner oft de fyskatsja's wurde. Op 'e bealch binne se lykwols allegear krêmkleurich oant ljochtgriis, en de sturtpunt is readbrún of swart.
Biotoop
Perûviaanske fyskatsja's komme foar fan 300-5.000 m boppe seenivo. Se libje yn rotsige gebieten, dêr't se op steile berchskeanten in nêst oanlizze yn rotsspjalten. De measte populaasjes komme foar tusken de beamgrins en de sniegrins yn, mar de fersprieding fan dit bist sit gatten yn, sadat er ôfwêzich is op guon plakken dy't like gaadlik lykje as de plakken dêr't er al foarkomt.
Hâlden en dragen
Natuerlike fijannen fan 'e Perûviaanske fyskatsja binne de berchkat (Leopardus jacobitus), de kolokolokat (Leopardus colocolo) en op gruttere hichten de Andesfoks (Lycalopex culpaeus). It oanlizzen fan nêsten op steile berchskeanten is in oerlibbingsstrategy fan 'e Perûviaanske fyskatsja, mei't er it rôfdieren dêr in stik dreger mei makket as dat er dien hie as er him gewoan op flak lân nei wenjen set hie. Perûviaanske fyskatsja's bejouwe har mar komselden fier fan har rotsich thús ôf, mei't se rotsblokken en stiennen brek binne om oan sawol lânrôfdieren as rôffûgels te ûntkommen.
Jaap Fijnvandraat
Biografy
Mei syn broer Johan, Willem Ouweneel, Dato Steenhuis en Henk Medema wie Fijnvandraat bekend as ien fan de fiif werkende broeders. Sy holden in protte sprekbeurten yn kristlik Nederlân en wiene de bekendste fertsjintwurdigers fan de Fergadering. De bruorren behearden oarspronklik ta de linkerflank fan de Fergadering. De linkerflank is mear rjochte op fernijing, bygelyks dat froulju lieten opjaan en gebeden fersoargje mei en âldsten dy't de lieding yn de gemeente krije.
Leine (rivier)
Wichtige plakken oan de Leine binne Göttingen, Einbeck, Alfeld, Gronau en Hannover, de grutste stêd oan de rivier. Sa'n 40 km streamôf benoarden Hannover, by Schwarmstedt, mûnet de rivier út yn de Aller. Fia de Weser brikt er de Noardsee. De lêste 100 km binne hjoed-de-dei befarber foar lytse frachtskippen. Foar de komst fan it spoar wie de rivier in wichtige transportier oant Göttingen ta.
Juda (soan fan Jakob)
Egypte
Sûnder dat de bruorren it wisten waard de as slaaf ferkochte broer Joazef yn de rin fan de tiid ûnderkening fan Egypte en doe't der hongersneed yn Kanaän ûnstie, reizgen de bruorren nei Egypte om dêr iten te heljen. Hja kamen by de ûnderkening, dy't hja net mear as harren broer werom koene, mar Joazef seach wol dat it syn bruorren wiene dy't om iten biddelen en nei't it der op like dat de bruorren harren jongste broer Benjamin as slaaf efter litte moasten, wie it Juda dy't Joazef frege om yn it plak fan Benjamin efter te bliuwen, om't syn it heit Jakob wis stjerre soe as de jongste net mei werom kaam. Joazef rekke sa oandien troch it útstel fan Juda, dat er him bekend makke by de bruorren. Nei't Joazef him mei syn bruorren fermoedsoeme hie, died er it útstel om de heit te heljen en harren yn Egypte nei wenjen te setten.
Geert de Jong
Geert de Jong (Dyst, 8 july 1951) is in Flaamsk toaniel-, film- en tillefyzje-aktrise. By it grutte publyk is hja fral bekend wurden mei har rol as mem yn 'e films Schatjes! en Mama Is Boos!, út 'e tachtiger jierren.
Libben en karriêre
Har earste filmrol hie De Jong yn 1972 yn Elckerlyc, in ferfilming fan 'e fyftjinde-iuwske moraliteit Elckerlijc. Letter spile se û.m. mei yn Rooie Sien (1975), Pastorale 1943 (1978), Hoge Hakken, Echte Liefde (1981), De Boezemvriend (1982) en De Vierde Man (1983), mar by it grutte publyk waard se fral bekend mei har rol as de psychysk steurde mem Danny Gisberts yn Schatjes! (1984) en it ferfolch dêrop, Mama Is Boos! (1986). Letter wie se û.o. ek noch te sjen yn films as Terug naar Oegstgeest (1987), Van Geluk Gesproken (1987) en Mijn Vader Woont in Rio (1989).
Marriott International
Skiednis
Yn 1976 iepene Marriott ûnder de namme Marriott's Great Amerca twa ferdivedaasjeparken. It iene (no Six Flags Great America) lei fuort bûten Chicago, wylst it oare (no California's Great America) by San Francisco lei. Beide parken waarden yn 1984 troch Marriott fan 'e hân dien. Yn 1993 waard de Marriot Corporation opspjalten yn twa selsstannige bedriuwen: Marriott International en Host Marriott Corporation. Yn 1995 wie Marriott it earste hotelbedriuw yn 'e wrâld dat klanten de mooglikheid bea om online reservearrings te boeken.
Globodera pallida
It wyfke hat in globefoarmich liif mei in tsjokke, kant-eftige opperhûd. It hâldt de aaikes yn it liif yn stee fan se te lizzen, en wurdt brunich as it dea giet. It wyfke is wyt oant krêmkleurich. Globodera rostochiensis sjocht der itselde ut mar it wyfke is in stik fan it libben gielich.
Oker (rivier)
De boarne fan de Oker leit op de westkant fan de Bruchberch, de op twa nei heechste berch fan de Harz. Streamôf fan Altenau leit in keardaam yn de Oker, de Okertalsperre. De rivier rint troch Schladen, Wolfenbüttel en Braunschweig, krúst mei in dûker it Mittellandkanal en mûnet by Müden út yn de Aller.
Jan Tseards Tadema
Yn 1698 is hy mei syn frou en sweagers foar 50% eigener fan stem 43 Sint-Nyk. Yn 1700 wurdt hy neamd as hy twa huzen keapet fan syn mem. Tadema skreau in tal Fryske rymstikken. Sa skreau er yn 1705 by it oannimmen fan it grytmansamt troch Allard fan Boerum oer Doanjewerstâl. Ek skreau er nei alle gedachten efter de Disputatio de secundis nuptiis fan syn neef Theodorus Tadema op 26 maaie 1698. En dan is der noch syn histoarysk juridyske dissertaasje ''Ad decretum imperatorum Severi et Antonini in L. Pactumeius ultim. digestis de heredibus instituendis'' fan jonkhear Philip Frederik Vegelin fan Claerbergen (Frjentsjer, juny 1705).
George Seeley
Biografy
Seeley syn werk is hjoed-de-dei ûnder mear te sjen yn het Metropolitan Museum of Art, it Boston Museum of Fine Arts, it Philadelphia Museum of Art, it Museum of Modern Art yn New York, de Albright-Knox Art Gallery yn Buffalo, it New Orleans Museum of Art en it Seattle Art Museum.
Baanhurdfytsen op de Paralympyske Simmerspullen 2020
De XVI Paralympyske Simmerspullen waarden yn 2021 yn de Japanske stêd Tokio hâlden.
Boadegraven
Boadegraven (Nederlânsk en offisjeel: Bodegraven) is in doarp yn de Nederlânske provinsje Súd-Hollân, yn de gemeente Boadegraven-Reeuwijk, mei 18.200 ynwenners (2018).
Katedraal fan Tours
Bou
Om de katedraal foar it hege wetter fan de Loire te beskermjen waard de tsjerke op ferheegde grûn bod. Fanwegen de lange boutiid represintearret de katedraal de hiele ûntjouwing fan goatyske arsjitektuer oant it letgoatyske tiidrek mei de tusken 1426 en 1547 troch de boumasters Jean de Dammartin, Jean Papin en Jean Durand foltôge gevel. Dy westlike gevel heart wat foarm en byldhouwurk oanbelanget ta de moaiste en rykste foarbylden fan de saneamde flamboyant-styl.
Diamond Foxxx
Pornokarriêre
Yn 2004, doe't se 31 jier wie, makke Foxxx har debút yn in pornografyske film, mei as oarspronklik doel de oprjochting fan in eigen makelerdij te finansieren. Har earste sêne waard op 20 febrewaris 2004 opnommen en makke diel út fan 'e rige My First Sex Teacher, fan 'e webside Naughty America. Dêrmei lei Foxxx har daliks ta op wat letter har spesjaliteit wurde soe, nammentlik milfpornografy. Yn febrewaris 2005 waard Foxxx yn Ohio arrestearre op beskuldiging fan prostitúsje, mar kaam frij nei betelling fan in lichte jildboete. Letter datselde jiers waard by har limoerhalskanker fêststeld, en waard har limoer operatyf ferwidere. Dêrtroch moast se har pornokarriere twa en in heal jier lang dellizze.
You Were Never Really Here (film)
Plot
As Joe op in jûn thúskomt fan in put, sjocht Moises wêr't er wennet. Moises, dy't dêr by de buorlju boadskippen oanbrocht, is de soan fan Angel, in winkelman dy't as tuskenpersoan fungearret tusken Joe en John McCleary. Dy lêste ûnderhâldt de kontakten mei de opdrachtjouwers, ornaris de âldelju fan 'e rêdene bern, en fynt it mar apart dat Joe him net gewoan syn adres jaan wol. Mar Joe wol syn mem beskermje tsjin eventuele konsekwinsjes fan syn wurk. As er McCleary yn dy syn kantoar moetet, jout er dêrom oan dat der in oare tuskenpersoan komme moat, om't Angel no kompromitearre is.
Gielfink
Foarkommen
De gielfink is in stânfûgel en trekfûgel. Likernôch 16 cm, d.w.s. wat grutter als in mosk. De kleur is yn haadsaak giel en brún. Yn it briedseizoen is it mantsje giel mei in felgiele kop. It wyfke is ûnopfallend grien-brún mei in giele ûnderkant. Bûten it briedseizoen likje de mantsjes op de wyfkes. De gielfink sjongt op hege posysjes, en it karakteristyke deuntje klinkt as 'ti-ti-ti-ti-tsjê', sa as it motyf fan de 'fyfte' fan Beethoven.
Streekroman
In streekroman is in roman dêr’t de hanling him fan ôfspilet tsjin de eftergrûn fan it libben yn beskate kontreien, benammen op it plattelân.
Literêre streekromans
Foar de Twadde Wrâldkriich binne der in soad streekromans ferskynd fan de hân fan literêre auteurs. De Nederlanner Antoon Coolen jr. situearre syn boeken yn de Peel, Herman de Man skreau tsjin de eftergrûn fan de Lopikerwaard en A. den Doolaard brûkte Walcheren as setting. Foaroansteande Belgyske foarbylden binne Stijn Streuvels en Felix Timmermans.
Delgong
Under beskate segminten fan harren doelgroep, de jongere froulju benammen (mar ek wat âldere froulju), ha streekromans in soad konkurrinsje krigen fan oare sjenres, lykas de chicklit en de romantyske lektuer (de saneamde hy-sy-roman). Dat is te ferklearjen: de doelgroep bestie tradisjoneel benammen út húsfroulju, mar wurdt de lêste desennia benammen foarme troch arbeidzjende froulju. Har belibbing slút minder oan by de streekroman-tematyk as it gefal wie by harren foarteam.
Marije fan Bruce
Libben
Marije troude twa kear. Har earste houlik wie mei de ridder Neil Campbell, in fertrouling fan har broer Robert, dy't yn 1316 stoar. Mei him krige se teminsten ien soan, Jan Campbell, greve fan Atholl (†1333). Letter wertroude se mei de ealman Aleksander Fraser fan Touchfraser en Cowie. Marije fan Bruce ferstoar yn 1323, yn 'e âlderdom fan 41 jier.
Iismummy
In iismummy is in mummy dy't ûntstiet at in minsklik of biste lichem nei it ferstjerren yn iis bewarre bliuwt.
Engern
Engern of Angria en Angaria is in histoarysk gebiet yn de hjoeddeiske Dútske steaten Nedersaksen, Bremen en Noardryn-Westfalen. De kronykskriuwer Widukind fan Corvey skreau yn syn wurk de Res gestae saxonicae dat Engern de sintrale regio fan it midsiuwske Stamhartochdom Saksen wie, dat it gebiet oan de beide iggen fan de Weser fan boppe nei ûnderen omfieme. De regio Westfalen grinzge der yn it westen oan en de regio Eastfalen grinzge der yn it easten oan. De namme komt fan de eardere Germaanske stamme de Angrivaarjers. Dy stamme is by it Folkeferfarren opgien yn it Bûn fan de Saksen. It mulpunt fan de regio wie de stêd Minden dy't sûnt 803 de sit fan in bisdom waard. It lân fan 'e Angrivaarjers waard ferôvere troch Karel de Grutte yn de Saksekriich en neffens de Keninklike Frankyske Annalen sleaten Angrivaarske lieders harren eigen fredersûnderhannelings mei it Karolingyske Ryk by Bückeburg yn 775. Yn 1180 ferballe keizer Freark Barbarossa de Saksyske hartoch Hindrik de Liuw en skafte it hartochdom winliken ôf, doe't er it ferdielde yn it foardiel fan lytsere foarstendommen. It Hartochdom Westfalen waard skonken oan de aartsbiskop fan Keulen, wylst Engern oan Bernard fan Anhalt ta kaam, dy't de hartochstitel fan Saksen oernaam. De namme Engern waard dêrnei amper mear brûkt. Yn de trettjinde iuw waard it sintrale gebiet om de Weser hinne it mulpunt fan it greefskip Hoya, dat yn 1582 urven wie troch de hartoggen fan Breunswyk-Lüneburg
Goldene Meile
Stifting
Tsjin it ein fan de Twadde Wrâldkriich leine de Amerikaanske troepen lâns de Ryn in kriichsfinzenekampen foar Dútske soldaten oan. By de ferovering fan it Rynlân kamen likernôch 250.000 soldaten yn hannen fan de Amerikanen en nei de belegering fan it Ruhrgebiet kamen dêr nochris 325.000 by. Fanôf midden april 1945 waarden likernôch 660.000 Dútsers yn sokke kampen fêst holden.
Baywatch (telefyzjesearje)
Adaptaasjes
Pacific Blue wie in Amerikaanske plysjesearje oer in team fan 'e plysje fan Santa Monica, wêrfan't de leden har op 'e fyts fuortbeweegden. De searje waard geregeldwei omskreaun as "Baywatch op 'e fyts", en rûn fiif seizoenen, fan 1996 oant 2000. Carmen Electra hie yn in ôflevering fan Pacific Blue in crossover yn har Baywatch-rol fan Lani McKenzie.
List fan planetoïden 74001-74100
Dit is in list fan planetoïden 74001-74100.
Traktaat
Filosofyske traktaten
Ferneamde foarbylden fan filosofyske traktaten binne:
Bethany Benz
Bethany Benz, echte namme: Elizabeth Ahmed (yn 'e Oekraïne, 19 maaie 1986), is in Oekraynsk-Amerikaansk neakenmodel, en pornografysk aktrise fan mingd Nigeriaansk-Russysk etnysk komôf. Hja sette har karriêre útein as glamourmodel ûnder de artystenamme Caviar. Yn 2010 makke Benz hat debút yn 'e Amerikaanske pornoyndustry en sûnt spile se yn frijwat films. Se hat ûnderwilens in grut skare fans witten te winnen.
Libben en karriêre
Benz waard yn 1986 yn 'e Oekraïne berne as de dochter fan in Nigeriaanske heit, en in mem fan etnysk Russysk komôf. Hja groeide op yn 'e Sovjet-Uny en fan 1991 ôf yn 'e Oekraïne (dat doe in ûnôfhinklik lân wurden wie), en emigrearre op har tolfde mei har âlden nei de Feriene Steaten. Dêr gie se nei de middelbere skoalle yn Chicago, yn 'e Amerikaanske steat Illinois.
Yn july 2010 makke Benz har debút as pornoaktrise yn in sêne foar de foaroansteande Amerikaanske pornografyske webside BangBros. Neffens de Internet Adult Film Database (IAFD) hat se sûnt yn krapoan 60 pornofilms spile, û.m. foar sokke foaroansteande labels as Elegant Angel, Hustler Video, Vivid Entertainment, West Coast Productions, Evil Angel, Jules Jordan Video en Pure Play Media. Ek hat se in protte wurke foar pornosites as BangBros, Reality Kings, Naughty America en BlacksOnBlondes.
A.M. Turing Award
De A.M. Turing Award wurdt yn 't generaal beskôge as de heechste ûnderskieding yn de ynformatika. Hy wurdt ek wol de 'Nobelpriis foar de ynformatika' neamd. De priis is ferneamd nei de Britske wiskundige en ynformatikus Alan Turing. Sûnt 2007 wurdt de Turing Award stipe troch Intel en Google; sadwaande heart der no in jildpriis by fan 250.000 dollar (sa'n €184.000).
Baywatch (film)
Plot
De film spilet yn 'e fiktive Emerald Bay yn súdlik Floarida (hoewol't de tillefyzjesearje dêr't de film op basearre is, oan 'e oare kant fan 'e Feriene Steaten spile, oan 'e kust fan Malibu, yn Kalifornje). In team fan strânwachten ûnder lieding fan luitenant Mitch Buchannon hâldt dêr de wacht oer strân en see. Ta syn team hearre syn pleatsferfangster Stephanie Holden en de blonde C.J. Parker, dy't ek al jierren strânwacht is. Om't er al mear 500 minsken fan 'e drinkeldea rêden hat, is Mitch in held fan 'e pleatslike mienskip. Dat is in feit dat argewaasje feroarsaket by plysjeman Garner Ellerbee, dy't op 'e strânwachten delsjocht, en by Mitch syn eigen baas, kaptein Thorpe, in burokraat dy't frijwol nea op it strân komt, mar op papier de lieding oer de strânwachten hat.
Frost Burned
Ynhâld
Underwilens steane twa manlju by Kyle foar de doar. De iene is Lin Armstrong, in echte agint fan Cantrip, dy't tige yn ferlegenheid brocht is troch de aksjes fan syn eardere kollega's, en de oare is Asil Moreno, in tige âlde, neat te stabile wearwolf dy't troch de marrok stjoerd is. Mercy beslút dat se no earst Jesse en Gabriel by Kyle yn 'e hûs helje wol, en tegearre mei Asil giet se nei it appartemint fan 'e Sandovals. As se dêr út 'e auto stapt, wurdt se oanfallen troch in healbloed-ierdgeast, dy't lykwols fuortendaliks deade wurdt troch Asil. Yn it appartemint is ûnderwilens in gefjocht oan 'e gong tusken Tad en in oare ierdgeast. Wylst Gabriel en Jesse de fiif jonge Sandoval-famkes evakuëarje, minge Mercy en Asil harrren yn 'e striid. As Adam opdûkt en de fijannige ierdgeast syn magyske swurd ek noch kwytrekket, jout er belies en naait er út. Tad ûntfermet him oer it swurd, mar sadree't Mercy Adam sjocht, makket der him in betsjoening fan har master, dy't har har frije wil ûntnimt.
Pader (rivier)
De Pader ûntspringt yn it Paderboarnegebiet yn de binnenstêd fan Paderborn op 110 m. boppe seenivo. Dêr binne sa'n 200 lytse boarnen yn bemuorre boarnebekkens en 3.000 oant 9.000 liter wetter buorrelet de sekonde op sadat de boarnen by de sterkste fan it lân hearre.
Tsjerke fan Fjouwerhûzen
Oargel
It oargel datearret fan 1892 en waard boud troch de firma Van Oeckelen. Troch it winnen fan de haadpriis fan de BankGiroLoterij koe ek it oargel meirestaurearre wurde. By de restauraasje troch Mense Ruiter krige de oargelkas de oarspronklike donkergriene kleur werom. It ienmanualige ynstrumint besit sân registers en in oanhongen pedaal en is sûnt de bou nea feroare.
Wite Tongersdei
Wite Tongersdei is de fyfte dei yn de Goede Wike. Op dizze dei betinke kristenen it lêste jûnsmiel fan Kristus mei de tolve apostels foar de krusiging. Liturgysk wurdt de dei omskreaun as Feria quinta in coena Domini (Fyfte dei, Jûnsmiel fan de Hear").
De ynstelling fan it jûnsmiel
Deselde jûn fertelde Jezus de apostels dat hy troch it ferried fan ien fan harren oerlevere wurde soe sa't dat beskikt wie. Wylst de apostels strideraasje krigen oer de fraach wa't dat wol net wêze koe frege Judas oan Jezus wa't de ferrieder wie en Jezus andere him dat hy it wêze soe en dat hy mar gau dwaan moast wat er fan doel wie. Judas ferliet doe it selskip en de apostels hiene der gjin aan fan wat dit te betsjutten hie en tochten dat Judas, dy't ek ponghâlder wie, der op út stjoerd waard om wat te keapjen. Nei it miel gyng Jezus mei de apostels nei de hôf fan Getsemane. Jezus sûndere Him dêr ôf en frege de apostels om te weitsjen. Mar wylst Jezus in eintsje fierderop bidt en bloed swit falle de learlingen yn sliep. As Jezus werom komt binne dêr de hegepreesters mei de timpelwachten al, dy't troch Judas oanfierd wurde. Judas rint dan op Jezus ôf en jout him as teken foar de soldaten in tút, sa't dy witte wa't hja finzen nimme moasten. It lijen fan Kristus
Ngawy (plak)
De Nederlânsk loftfeartpionier Johan Hilgers stoar yn july 1945 yn in jappekamp ûnder Ngawy.
Gondelfeart op Tsjillen
Skiednis
Yn 2018 waard de Korsokoepel oprjochte, in gearwurkingsferbân fan 'e 21 Nederlânske blommekorso's, dêr't ek de Gondelfeart op Tsjillen ta heart. De fyftichste edysje fan 'e Gondelfeart op Tsjillen waard holden yn 2019. De 51e edysje yn 2020 en de 52e edysje yn 2022 moasten oergean omreden fan 'e beheinings dy't oan eveneminten oplein wiene yn it ramt fan 'e bestriding fan 'e koroanafiruspandemy.
Tantoo Cardinal
Tantoo Cardinal (Fort McMurray (Alberta), 20 july 1950) is in Kanadeesk aktrise fan mingd Mety- en Kry-Yndiaansk etnysk komôf. Se hat in protte film- en tillefyzjewurk dien, wêrby't se ornaris byrollen fertolke. Dêrnjonken hat se ek in soad op 'e planken stien. Yn Jeropa ken men har mooglik út spylfilms as Dances with Wolves en Legends of the Fall en tillefyzjesearjes as Longmire en Stumptown.
Oergongskalinder foar 1582 (Poalen, Súd-Jeropa)
Dit is de oergongskalinder foar 1582 fan Poalen en Súd-Jeropa:
Ferdriuwing fan Dútsers nei de Twadde Wrâldkriich
Motivaasje ferdriuwing
De wichtichste redenen foar etnyske suvering dy't neamd waarden:
Tsjechoslowakije
Tusken 700.000 en 800.000 Dútsers waarden yn it wylde wei tusken maaie en augustus ferjage. Tsjechoslowaakse politisi fjurren it ferjeijen fan Dútsers oan, dy't fral yn opdracht fan lokale oerheden útfierd waarden, fakentiden troch wapene frijwilligers en it leger. De ferdriuwing fan de Dútske befolking duorre fan jannewaris oant oktober 1946. 1.9 miljoen etnyske Dútsers waarden nei de Amerikaanske sône ferballe, dy't foar in diel letter West-Dútslân wurde soe. Mear as 1 miljoen waarden ferballe nei de Sovjet-sône, it lettere East-Dútslân.
Hongarije
Neffens West-Dútske rapporten fan 1956 waarden yn it begjin fan 1945 tusken de 30.000-35.000 etnyske Dútske boargers en 30.000 kriichsfinzenen oppakt en fan Hongarije foar twangarbeid nei de Sovjet-Uny transportearre. Yn guon doarpen waarde de hiele folwoeksen befolking deportearre nei wurkkampen yn it Donetsbekken. Dêr ferstoaren 6.000 minsken oan lijen en ellinde. Neffens de Russyske argiven waard it tal registrearre etnyske Dútsers yn Hongarije troch de Sovjets op 50.292 fêststeld. Dêrfan waarden 31.923 deportearre nei de Sovjet-Uny om dêr te twangarbeid te ferrjochtsjen. Neffens de Russyske opjeften ferstoar 9% fan de depotearre befolking.
De offisjele Hongaarske sifers yn 1945 telden 477.000 Dútsktaligen yn Hongarije, ynklusyf Dútsktalige joaden. Dêrfan hiene 303.000 opjûn de Dútske nasjonaliteit te hawwen. Op 29 desimber 1945 joech it Hongaarske regear gehoar oan de oanwizings fan it Akkoard fan Potsdam en opdracht ta de útwizing fan elts, dy't neffens de sensus fan 1941 as Dútser identifisearre waard, lid west hie fan de Volksbund, de SS, of hokker Dútske wapene organisaasje ek. By dy massasuvering wiene fral de Dútsers op it plattelân it slachtoffer, de etnyske Dútsers yn de stêd wiene fanwegen harren feardichheden faker nedich yn de Hongaarske ekonomy. Dútsers dy't mei Hongaren troud wiene mochten bliuwe. Op 19 jannewaris 1946 waarden de earste 5.788 Dútsers fanút Budaörs (Dútsk: Wudersch) deportearre.
Poalen
thumb|250px|Oerlibbers út Lodz op 'e flecht nei Berlyn Oan it begjin fan 1945 waard de Dútske befolking eastlik fan de troch de Oder en Neisse foarme grins op 11 miljoen minsken rûsd. By it optsjen fan it leger troch East-Europa en de eastlike dielen fan Dúslân waarden guon Dútsers fermoarde. Wylst in soad minsken makken dat hja fuort kamen, bleaune ek miljoenen efter. Likernôch 1% (100.000) fan de Dútske boargers eastlik fan de Oder-Neisse grins rekke by de gefjochten oant de oerjefte yn 1945 fermist. It Reade Leger en de Poalske kommunisten besetten yn 1945 de Dútske gebieten yn it easten en Dútske boargers waarden nei kampen stjoerd om te wurken. De Sovjet-Uny joech it Dútske gebiet eastlik fan de Oder en Neisse yn july 1945 oan Poalen. Yn it midden fan 1945 wennen dêr noch sa'n 4.5 oant 4.6 miljoen Dútsers yn ôfwachting fan in fredeskonferinsje mei Dútslân, dy't lang om let nea plakfine soe.
Sovjet-Uny
Neffens J. Otto Pohl kamen 65.599 Dútsers om yn de kampen. Hy giet der fan út dat der nochris 176.352 fermiste minken ferstoaren yn de arbeidsbatallions. Under Stalin bleaune de Sovjet-Dútsers ûnder strang tasicht yn de kampen. Yn 1955 folge in rehabilitaasje, mar hja mochten net werom nei it Europeeske diel fan Ruslân. Nettsjinsteande de deportaasjes en twangarbeid woeks de Sovjet-Dútske befolking neffens de sifers fan de Sovjet Uny fan 1.427 miljoen yn 1939 oant 1.619 miljoen yn 1959.
Berekkenings fan de West-Dútske ûndersiker Gerhard Reichling komme net oerien mei de sifers fan de Sovjet-argiven. Neffens Reichling binne meiïnoar 980.000 etnyske Dútsers yn de kriich deportearre. Hy rûsde dat 310.000 ferstoaren yn twangarbeid. Yn de earste moannen fan de Operaasje Barbarossa besetten de Dútsers de westlike dielen fan de Sovjet-Uny, dêr't Dútske delsettings wiene. Dútslân ferhûze yn de kriich 370.000 etnyske Dútsers út de Sovjet-Uny nei Poalen. Ruslân helle yn 1945 fan dy groep 280.000 werom nei de Sovjet-Uny; de rest wist op'e tiid te flechtsjen nei Dútslân.
Yn it noarden fan East-Prusen waard Königsberg anneksearre troch de Sovjet-Uny en in enklave fan de Russyske Sovjetrepublyk. It Memellân om de Memel, it tsjintwurdige Klaipeda, waard ûnderdiel fan de Litouske Sovjet-republyk. In soad Dútsers waarden yn it ramt fan Operaasje Hannibal evakuëarre út East-Prusen en it Memellân of flechten yn bline panyk doe't it Readere Leger nadere. Dútsers dy't efterbleaune waarden oproppen foar twangarbeid en it gebiet waard troch etnyske Russen kolonialisearre. Yn juny 1946 wennen yn de Kaliningrad Oblast 114.070 Dútsers, in ûnbekend tal net-registrearre Dútsers en 41.029 Russen. Tusken juny 1945 en 1947 waarden likernôch in heal miljoen Dútsers ferballe. Tusken 24 augustus en 26 oktober 1948 waarden yn 21 transporten meiïnoar 42.094 Dútsers út de Kaliningrad Oblast nei Ruslân deportearre. De lêste 1.401 Dútsers waarden tusken novimber 1949 en jannewaris 1950 ferballe. Tûzenen Dútske wezen, de saneamde Wolvenbern (Wolfskinder), swalken yn de bosken fan East -Prusen om en stoaren yn 'e winter fan kjeld en honger. Tusken 1945 en 1947 ferhûzen sa'n 600.000 Sovjet-boargers nei de oblast.
Joegoslaavje
Neffens West-Dútske sifers deportearren de Sovjets ein 1944 27.000 oant 30.000 etnyske Dútsers nei de Oekraïne en it Donetsbekken. It wiene fral froulju tusken 18 en 35 jier âld, dy't foar twangarbeid deportearre waarden. Likernôch 20% fan de froulju oerlibben it net. Russyske argiven rûze it tal Dútske boargers dat begjin 1945 út Joegoslaavje nei de Sovjet-Uny deportearre waarden foar twangarbeid op 12.579, wêrfan't 16% ferstoar. In twadde faze sette útein doe't etnyske Dútsers byinoar brocht waarden yn doarpen, dy't ta wurkkampen omfoarme wiene. Al it meubilêr waard ferwidere en op de flierren fan de huzen waard strie lein. Under militêr tafersjoch waarden de finzenen as bisten fêstholden sûnder genôch te iten en of medyske soarch. Famyljes waarden út inoar helle en ferdield tusken wa't wol of net geskikt wie foar twangarbeid. 166970 etnyske Dútsers waarden finzen set, 48.447 minsken (29%) ferstoaren. It kampsysteem waard yn maart 1948 opheven.
Baywatch: Forbidden Paradise
Plot
De Kalifornyske strânwachten Mitch, C.J., Stephanie, Caroline, Matt en Logan reizgje ôf nei it Hawaïaanske eilân Oähû foar in fakânsje dêr't se bot ferlet fan hawwe. Ienris op harren bestimming oankommen, rint it lykwols net sa't se ferwachte hiene. Stephanie kriget kunde oan in pleatslike strânwacht, wylst de knoffelige fotograaf Carlton Edwards swierrichheden feroarsaket foar it hiele selskip as it ûngelok dat him efterfolget, besmetlik blykt te wêzen. Underwilens rekket Logan obsedearre troch it dielnimmen oan in surfwedstryd, mei as gefolch dat er gjin tiid hat foar syn faam Caroline.
De Onderneming (Fjouwerhûzen)
Skiednis
De stellingmûne waard yn 1858 yn opdracht fan bakker Jacob Jans Lootboud en syn frou Geertruid Bolt boud en ferfong doe in lytse grûnsiler. Nei de Twadde Wrâldkriich like der in ein te kommen oan de mûne en in fergunning om de mûne ôf te brekken wie al jûn.
Anna Zuikerberg
Biografy
Anna Elizabeth Zuikerberg wie in dochter fan Aron Zuikerberg en Elizabeth Wolfsbergen. Hja groeide op yn in joadsk gesin. Doe't se fjirtjin wie ferhuze se mei har heit en mem har nei Amsterdam. Yn 1896 waard se ynskreaun oan de Kweekskoalle foar Underwizers en Underwizeressen yn Amsterdam. Yn 1901 sakke se foar har eksamen dêr sadat se har lesfoech net helle. Datselde jier begûn se as korrektor by it deiblêd De Echo foar in salaris fan 25 gûne de moanne. Se hâlde har net allinne dwaande mei korreksjes fan flaters, mar die ek setwurk. Dêrneist skreau se koarte artikels. Nei trije moanne proeftiid krige se sadwaande ek in fêste oanstelling en waard har lean ferdûbele. Doe't De Echo yn 1909 oernommen waard troch it Algemeen Handelsblad, krige se de funksje fan ferslachjouwer taskikt. Se hie it net maklik as froulik ferslachjouwer. In foarbyld dêrfan is de notysje dy't in presidint fan de rjochtbank op har parsekaart sette litten hie: hja mocht allinne oan de parsetafel stean as der gjin beswier kaam fan manlike kollega's.
Nei 1915 foarme se mei Helene van Meekren de haadredaksje fan De Nederlandsche Dameskroniek, in geïllustreerd weekblad voor de ontwikkelde vrouw. Neist har wurk as ferslachjouwer die se ek oar wurk. Yn 1916 redigearre se bygelyks de biografy fan Theo Mann-Bouwmeester en yn 1918 waarden twa fan har bewurke wurken fan de skriuwer Guy de Maupassant útbrocht. Se publiseare yn 1919 de brosjuere De Amsterdamsche Stadsschouwburg-kwestie. Fan 1920 ôf oan redigearre se – wer mei Van Meekren – de sneonsbylagen fan it Algemeen Handelsblad. Ek publisearre hja mei Van Meekren ûnder de skûlnamme Annalèn in rige ynterviews mei ûnder oare skriuwers, heechleararen en feministen yn de sneonsbylage.
Evakuaasje fan Dúntsjerk
Oanrin
Op 22 maaie droech Churchill de BEF op om yn koördinaasje mei it Frânske 1e Leger fan generaal George Blanchard in útbraak nei it suden ta te prebearjen. Tsjin 25 maaie hie Lord Gort lykwols de hoop opjûn dat de útbraak noch slagje soe. Op eigen inisjatyf loek er him doe, yn 'e mande mei de troepen fan Blanchard, werom efter it Lyskanaal, dat by Grevelingen yn 'e see útkaam. Underwilens hiene de Dútsers op 24 maaie de havenstêd Boulogne-sur-Mer ferovere en Calais besingele.
Likenis fan de Twa Skuldners
Wat Jezus mei it ferhaal sizze wol is dat dy, oan wa't in soad ferjûn wurde moat, ek in soad leafde werom jout. Jezus skelt de sûnden fan de frou kwyt, en om't har tal sûnden sa grut is, sil hja God mear leafhawwe dan de fariseeër dy't minder sûndige hat.
Live action role-playing game
Spilers
Hoewol't guon LARP's iepensteane foar meidoggers fan alle jierren, hawwe oaren in minimumâldens dêr't oan foldien wurde moat. Der besteane ek jeugd-LARP's, dy't spesjaal bedoeld binne foar bern en/of jongerein. Guon fan dat soarte spullen wurdt opset troch ynstellings as skoallen, tsjerken of de paadfinerij. Benammen yn Denemark wurde in protte jeugd-LARP's holden.
Types
Guon tige grutte LARP-eveneminten steane bekend as fest (koart foar 'festival'), en hawwe hûnderten of sels tûzenen dielnimmers, dy't dan yn 'e regel yn rivalisearjende faksjes opdield wurde en yn aparte kampen op in grut terrein ferbliuwe. Der binne mar in hantsjefol fests yn 'e wrâld, allegear yn Jeropa en Kanada, mar troch har omfang oefenje se in protte ynfloed út op 'e LARP-subkultuer.
Edwert fan Bruce (hege kening fan Ierlân)
Edwert fan Bruce (Ingelsk: Edward Bruce, Normandysk-Frânsk: Edward de Brus; Skotsk-Gaelysk: Iomhair Bruis; Iersk: Edubard a Briuis; Kastiel fan Turnberry (Skotlân), ±1279 – Faughart (Ierlân), 14 oktober 1318) wie in Skotsk ealman dy't oan heitekant ek fan Normandysk en Iersk etnysk komôf wie. Hy wie in jongere broer fan 'e ferneamde Skotske kening Robert I, en focht mei yn 'e Skotske Unôfhinklikheidsoarloggen tsjin Ingelân. Sa joech er û.m. lieding oan 'e Skotske ynfaazje fan (it troch de Ingelsen bestjoerde) Ierlân, en wied er koart hege kening fan Ierlân. Hy sneuvele yn 1318 yn 'e Slach by Faughart.
Jonkheid en komôf
Edwert waard omtrint 1279 berne yn Carrick, yn súdwestlik Skotlân, wierskynlik op it Kastiel fan Turnberry, dat de residinsje fan 'e greven fan Carrick wie. Hy wie in soan fan Robert fan Bruce, 6e hear fan Annandale, en dy syn frou Marjorie, grevinne fan Carrick. Dêrmei wied er in jongere broer fan kening Robert I fan Skotlân, dy't yn 1306, ûnder de Skotske Unôfhinklikheidsoarloggen tsjin Ingelân, op 'e troan kaam. Hy en syn broer Neil (ek Niall of Nigel) wiene de twadde en trêde soannen yn it gesin, mar it is ûndúdlik wa't fan har beiden de âldste wie. Mei't fostering (it útbesteegjen fan in part fan 'e opfieding fan jins bern oan in oare famylje) in âld Keltysk gebrûk wie, leit it neffens de Ierske histoarikus Seán Duffy foar de hân dat Edwert as bern in hoart grutbrocht waard troch in aadlike famylje yn Ierlân, wierskynlik de O'Neills fan Ulster. In oare skiedkundige, Archie Duncan, hat suggerearre dat Edwert in skoft trochbrocht is by de Bissetts fan Antrim.
Oarloch yn Skotlân
Edwert spile in wichtige rol by de ferovering fan ferskate troch de Ingelsen beset holden kastielen yn súdwestlik Skotlân, wêrûnder it Kastiel fan Rutherglen, yn 1313. Yn 1314, doe't er it Kastiel fan Stirling belegere, sleat er in oerienkomst mei de Ingelske kastlein, Filips fan Mowbray, wêrby't dy deryn tastimde en jou de fêsting oer as er foàr 24 juny fan dat jier net ûntset wie. As tsjinprestaasje liet Edwert by dy gelegenheid in koerier fan Mowbray troch om 'e Ingelske kening Edwert II fan 'e stân fan saken op 'e hichte te bringen. Dat liket efternei in dryste ûndernimming fan Edwert fan Bruce, mar it betearde goed, want doe Edwert II mei in leger opteach om it Kastiel fan Stirling te ûntsetten, waard er troch it Skotske leger opwachte en waarden de Ingelsen yn 'e ferneamde Slach by Bannockburn ferneatigjend ferslein. Yn dy slach fierde Edwert fan Bruce it befel oer in diel fan it Skotske fuotfolk.
Probolinggo
Ferfier
It plak leit oan it spoar Soerabaja-Banyuwangi. Mei de bus is it sa'n 2,5 oere nei Soerabaja.
Edsger Wybe Dijkstra
Bydragen oan de ynformatika
Dijkstra hat yn syn karriêre in bysûnder grutte bydrage levere oan de ynformatika, sawol yn it oantal as yn it berik fan syn bydragen. Syn wittenskiplik oeuvre omfiemet rom 1300 publikaasjes. Dêrûnder falle ek syn ferneamde EWD's (nei syn inisjalen). Dat wiene dokuminten dy’t er foar himsels skreau, mar dy't er frij beskikber steld hat. Fotokopyen dêrfan fûnnen harren paad oer de wrâld en tsjintwurdich binne in soad fan dizze hânskreaune teksten skand. Fan in soad EWD's binne transkripsjes ta foldwaan yn it E.W.Dijkstra Archive fan de Universiteit fan Teksas. Dijkstra behannellet kompilerbou, ûntwerp fan bestjoeringssystemen, ûntwerp fan programmeartalen en algoritmyk, mar syn grutste bydrage oan it mêd wiene sûnder twifel de wiskundige fûneminten fan de ynformatika. Benammen dêrfoar fûn Dijkstra mei syn studinten yn 1962 ynoarme ynspiraasje yn in publikaasje oer predikatenkalkulus fan Tony Hoare. Mei dizze aksiomatyske basis foar de ûntwikkeling fan komputerprogramma's hat Dijkstra rjochting jûn oan de hiele ynformatica en it mêd boppe it nivo fan oangriemen ta echte wittenskip brocht. Dijkstra wurdt dan ek beskôge as ien fan de echte foarfaars fan de ynformatika en as in direkte opfolger fan minsken lykas Alan Turing. Dijkstra wie tige tsjin de GOTO-opdracht en hat in grutte rol spile by it ferfangen dêrfan troch funksjes, lussen en soksoarte struktueren. Dochs befieme de troch Dijkstra skreaune boarnekoade fan Pascal-S in soad GOTO's. Hy wie in wichtich lid fan de groep dy’t de programmeartaal Algol-60 ûntwikkele en skreau foar dy taal de earste praktyske kompiler. Hy hat noch in protte oare bydragen oan de ûntwikkeling fan programmeartalen en bestjoeringssystemen levere.
De kapsalon
De kearn sit yn it sliepen fan de kapper yn de wachtkeamer. By in ûnsichtber sliepende kapper sjocht de klant gjin ûnderskied tusken in kapper dy’t dwaande is yn de salon en in kapper dy’t yn de salon sliept.
Katharinenkirche (Oppenheim)
Doopfont
It ûntwerp foar it doopfont stamt fan de yn Oppenheim berne arsjitekt Paul Wallot, de bouwer fan it Ryksdeigebou yn de haadstêd Berlyn. De foarmen fan it doopfont dogge tinken oan de doedestiidske koepelkonstruksje fan it gebou. It doopfont is yn 1888 jûn troch de heit fan Paul Wallot, Johann Wilhelm Wallot.
Oargel
It grutte oargel fan de tsjerke waard yn de jierren 2004-2006 troch Gerald Woehl út Marburg boud. It ynstrumint bestiet foar in part út histoarysk piipmaterjaal fan it oargel út 1871 fan Eberhard Friedrich Walcker. Santjin registers fan it Walcker-oargel koene wer foar it nije ynstrumint brûkt wurde. Nochris twa registers wurde skielk noch ynboud. It oargel hat mechanyske spyltraktueren en mechanyske koppels. De registertraktuer is elektrysk.
Palaeolama
Palaeolama, letterlik: "âlde lama" of "iere lama" is in útstoarn skaai fan 'e klasse fan 'e sûchdieren (Mammalia), it skift fan 'e evenhoevigen (Artiodactyla), it ûnderskift fan 'e ylpoatigen (Tylopoda), de boppefamylje fan 'e kamieldieren (Cameloidea), de famylje fan 'e kamieleftigen (Camelidae), de ûnderfamylje fan 'e echte kamieleftigen (Camelinae) en de tûke fan 'e lama-eftigen (Lamini). Dit skaai waard yn 1869 beskreaun troch de Frânske paleöntolooch Paul Gervais.
Lûhansk
Skiednis
Nei de Russyske Revolúsje waard Lûhansk haadstêd fan de Sovjetrepublyk Donetsk-Krivoj Rog. De stêd krige yn 1934 in tramnet en in jier letter de nije namme Vorosjilovgrad, nei de polititus Kliment Vorosjilov dy't yn de omkriten fan de stêd berne wie. Tusken 14 july 1942 oant 14 febrewaris 1943 besetten de Dútsers de stêd. Nei it befrijen fan de stêd troch it Reade Leger wiene der twa kampen foar Dútske kriichsfinzenen (kamp 144 (oant 1954) en kamp 474 (oant 1949).
Streptomyces
Streptomyces binne it grutste skaai fan Actinobacteria en in skaai fan de famylje Streptomycetaceae. Mear as 500 soarten fan Streptomyces-baktearjes binne beskreaun. Krekt as by de oare Actinobaktearjes, binne streptomycetes Gram-posityf, en hawwe genomen mei in hege GC-ynhâld. Se wurde meast fûn yn de grûn en by ferwyldere plantegroei, de measte streptomyceten produsearje spoaren, en binne ferneamd om har grûnige rook dy’t fan de produksje fan in flechtich metabolyt komt.
Taksonomy
Saccharopolyspora erythraea waard foarhinne yn dit skaai pleatst (as Streptomyces erythraeus).
Nûnavik
Bestjoer
De Makivik Korporaasje, mei syn haadkertier yn Kuujjuaq, is de offisjele fertsjintwurdigjende organisaasje fan 'e Inûyt fan noardlik Kebek yn harren relaasjes mei de provinsjale en federale oerheden. Dy organisaasje stribbet nei mear selsbestjoer foar de regio, en ûnderfûn de útkomst fan it referindum fan 2011 as in slimme tebeksetter. Koartby hat de Makivik Korporaasje troch ûnderhannelings in oerienkomst berikt oer de tradisjonele lânrjochten fan 'e Nûnavikske Inûyt op 'e (fierhinne ûnbewenne) eilannen yn 'e Hudsonbaai en de Hudsonstrjitte, dy't bestjoerlik allegear ûnder it territoarium Nûnavût falle.
Aisne (departemint)
Skiednis
Op 15 maaie 1940 foelen troepen fan de Dútske Wehrmacht it departemint oan. Yn 'e jûn fan 15 maaie stiet de Wehrmacht foar Montcornet. Fan 17 maaie oant 10 juny fochten de Dútsers en de Frânsen yn de Slach om de Aisne, in pear dagen letter foel Parys sûnder slach.
Likenis fan de Siedder
De likenis
In man gyng it lân yn om te siedzjen. By it siedzjen foel in part op it paad, dat opiten waard troch de fûgels. In oar part kaam op rotseftige grûn telâne. Dêr hie it sied te min grûn om goed te woarteljen, it skeat omheech mar doe't de sinne kaam ferdroege it. Ek foel in part tusken de stikels en doe't dy opskeaten ferstikte it sied. Allinnich it part dat yn goede ierde foel, waakste goed en joech hûndertfâld, sechtichfâld of tritichfâld frucht. Jezus slút de likenis ôf mei de wurden: dy't earen hat, moat harkje!
Crow Creek Sû Stamme
Algemien
De organisaasje, dy't oprjochte waard yn 1862, hat 3.400 leden, en it haadkertier is fêstige yn Fort Thompson (Westlik Dakota: Čuŋkičakse), yn Súd-Dakota. De leden besteane út etnyske Sû (Sioux), allegearre Westlike Dakota fan 'e Neder-Janktonai substamme fan 'e Janktonai. De Crow Creek Sû Stamme foarmet mei tsien oare Sû-organisaasjes de Feriene Sû Stammen.
Bille (rivier)
De Bille is ien fan de trije rivieren dy't troch de stêd Hamburch rinne, de oare twa binne de Elbe en de Alster.
Protestantske tsjerke fan Noardwâlde (Weststellingwerf)
Skiednis
Yn 1640 waard op de fûneminten fan in âldere tsjerke in hjoeddeiske protestantske tsjerke fan Noardwâlde boud. Dêrby waard gebrûk makke fan âldere dielen fan de foargonger. Mooglik is de westlike muorre dêrby bewarre bleaun. Doe't yn de 19e iuw it ynwennertal fan Noardwâlde hurd oanwoeks, moast de tsjerke útwreide wurde. Yn dy tiid waard oan de noardlike kant dwers op in âlde skip in nije beuk boud. It geveltuorke waard yn 1874 tafoege en ferfong in klokkestoel. By de restauraasje fan 1960-1967 is de noardlike beuk ôfbrutsen en waard it oarspronklik oansjen fan de tsjerke wer rekonstruearre.
Oargel
Yn 1876 boude L. van Dam en Soannen it oargel fan de tsjerke, dat yn 2008 troch Bakker & Timmenga restaurearre waard. Oarspronklik stie it oargel yn it noardlike dwersskip. Nei de ôfbraak fan it dwersskip yn de jierren 1960 ferhûze it ynstrumint nei de westlike galerij. By de restauraasje yn 2008 waard it oargel nei foarren helle en yntegrearre yn de balustrade. Dêrtroch rint no de meast westlike lûkbalke dwers troch it ynstrumint hinne. Ek it sûnt de jierren 1960 ûntbrekkende houtsnijwurk oan it front is by de restauraasje wer oanfolle.